ชีวิตยุคดิจิทัล ทำทุกอย่างเพียงปลายนิ้วสัมผัส 
(พสุ ลิปตพัลลภ (2 จากขวา) และคณะผู้บริหาร ผู้พัฒนาแอปพลิเคชัน โอดีนี่.),แม้ลงทุนด้านการเงินได้ง่ายๆ บนมือถือ,ตอบโจทย์ชีวิตยุคดิจิทัล ที่สะดวกสบายแม้กระทั่งการลงทุนใช้เงินทำงาน ซึ่งทำได้ง่ายๆ เพียงปลายนิ้วสัมผัส ผ่านแอปพลิเคชันบนสมาร์ทโฟน ซึ่งผู้บริหารรุ่นใหม่ไฟแรง อย่าง หลวง-พสุ ลิปตพัลลภ ได้นำประสบการณ์ด้านการเงิน-การลงทุนในธนาคารระดับนานาชาติ มาร่วมกับเพื่อนนักธุรกิจรุ่นใหม่ ชลเดช เขมะรัตนา ศรุดา พัฒนาหิรัญ และ ชัยปกรณ์ จ.คุโนปกรณ์ ปลุกปั้นแอปพลิเคชันการลงทุนอัตโนมัติด้วยโรโบ แอดไวเซอร์ (Robo-advisor) ที่มีชื่อว่า โอดีนี่ (odini) ให้ทุกคน ได้เข้าถึงการลงทุนได้ง่ายๆ โดยใช้เงินทุนเริ่มต้นเพียงหลักพัน ซึ่งได้เปิดตัวอย่างเป็นทางการ โดยมีคนดังจากหลากหลายวงการไปร่วมอัปเดตความสะดวกสบายในการลงทุนในยุคนี้อย่างคับคั่ง,โต้โผคนสำคัญ หลวง-พสุ ลิปตพัลลภ ได้อธิบายว่า ตอนนี้ในตลาดทุนต่างประเทศ โดยเฉพาะอเมริกา การลงทุนอัตโนมัติด้วยหุ่นยนต์ หรือ Robo-advisor เป็นที่นิยมกันมาก เพราะสะดวก ง่าย และใช้เงินลงทุนเริ่มต้นไม่สูงเหมือนเมื่อก่อน ตนคิดว่าถึงเวลาแล้วที่คนไทยจะเข้าถึงการลงทุนได้ง่ายขึ้น เพียง 1,000 บาท ก็เริ่มลงทุนได้ โดยดาวน์โหลดแอปพลิเคชัน odini ที่ App Store ส่วนกำลังใจคนสำคัญอย่าง สุวัจน์ ลิปตพัลลภ ที่มาเชียร์ลูกชายกล่าวเสริมว่า วันนี้เหมือนเป็นการต้อนรับคนรุ่นใหม่เข้าสู่ระบบเศรษฐกิจของประเทศที่กำลังเข้าสู่สิ่งใหม่ๆเหมือนกับเราได้นักธุรกิจรุ่นใหม่ ที่ได้ใช้ประสบการณ์จากการเรียนและทำงานในแวดวงการเงินและการลงทุน นำประสบการณ์มาสร้างนวัตกรรมทางการเงิน เพื่อส่งเสริมการลงทุนในตลาดหลักทรัพย์ ให้สอดคล้องกับภาวะการเปลี่ยนแปลงในโลกดิจิทัล ช่วยสนับสนุนให้เกิดการลงทุนที่สอดคล้องกับสถานการณ์ต่างๆของประเทศอีกด้วย,ด้านคนดังผู้ที่คร่ำหวอดในแวดวงการเงิน ที่มาร่วมงานอย่าง กรณ์ จาติกวณิช บอกว่า การใช้เทคโนโลยีเพื่อช่วยให้ประชาชนทั่วไป เข้าถึงบริการทางการเงินและการลงทุนได้โดยสะดวกสมบูรณ์ ด้วยต้นทุนที่ต่ำลง เป็นมิติใหม่ต่ออนาคตความมั่นคงของเศรษฐกิจโดยรวม และของประชาชนคนไทย แอปพลิเคชัน โอดีนี่ จะช่วยให้ประชาชนสามารถเข้าถึงการลงทุนในรูปแบบต่างๆมากขึ้น ถือว่าแอปฯโอดีนี่ตอบโจทย์ของสมาคมอย่างชัดเจน จึงเป็นเรื่องที่น่าจะส่งเสริม เพราะจะทำให้ประชาชนเข้าถึงการ ลงทุน ที่เหมาะสมกับเป้าหมายทางการเงินของบุคคลนั้นได้ดีขึ้นเมื่อเทียบกับในอดีต,และนายแบงก์ใหญ่ พัชร สมะลาภา กรรมการผู้จัดการ ธนาคารกสิกรไทย กล่าวว่า ปัจจุบันการลงทุน หรือการเล่นหุ้น ยังเป็นเรื่องไกลตัวสำหรับคนไทยอีกหลายคน อาจเป็นเพราะการลงทุนมีข้อมูลและเนื้อหาที่ซับซ้อน ทำให้คนไทยเข้าไม่ถึง และบางคนยังมีความคิดว่า การเล่นหุ้นเป็นเหมือนการพนันมากกว่าการลงทุน วันนี้ถือเป็นจุดเปลี่ยนเลยก็ว่าได้ แอปฯโอดีนี่ จะมาช่วยให้คนไทยเข้าใจเรื่องการลงทุน เพราะแอปฯจะแนะนำการลงทุนในกองทุนรวมที่ใช้งานง่าย และสะดวกต่อการเข้าถึงการลงทุน ซึ่งจะส่งเสริมให้คนหันมาลงทุนกันเพิ่มมากขึ้น.
ตอบโจทย์ชีวิตยุคดิจิทัล ที่สะดวกสบายแม้กระทั่งการลงทุนใช้เงินทำงาน ซึ่งทำได้ง่ายๆ เพียงปลายนิ้วสัมผัส ผ่านแอปพลิเคชันบนสมาร์ทโฟน
หลวง พสุ ลิปตพัลลภ,หลวง พสุ,สุวัจน์ ลิปตพัลลภ,กรณ์ จาติกวณิช,แอปพลิเคชัน